
Nafarroako Alderdi Popularrari atxikitako foru parlamentari Maribel García Malo andreak 11-24/PES-00008 informazio eskaera egin du. Hona hemen informazio eskaera horrek dioena: 
Etxebizitza Departamentuan zenbat pertsonak artatzen dituzte kontsultak eta izapideak modu presentzialean? Zein da ordutegia?

Hona hemen Nafarroako Gobernuaren Etxebizitzako, Gazteriako eta Migrazio Politiketako kontseilariak horri buruz ematen dion informazioa:
Etxebizitza Zuzendaritza Nagusian bi pertsonak ematen dute arreta presentziala kontsulta eta izapideetarako, aldez aurreko hitzordu barik, astelehenetik ostiralera 08:00etatik 14:30era bitarte.
Gainerako langileek aldez aurretik hitzordua eskatuta ematen dute arreta, eskatzaileekin hitzartutako ordutegian, eta ezertan galarazi gabe aldez aurreko hitzordurik gabeko izapideak eta kontsultak artatzea unearen, gaitasunaren eta planteatutako kontsultaren arabera.
Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 5ean

Etxebizitzako, Gazteriako eta Migrazio Politiketako kontseilaria: Begoña Alfaro García

